Haydn Morgan

Roedd  Haydn Morgan (30 Gorffennaf 1936  – 24 Gorffennaf 2018) yn chwaraewr rygbi rhyngwladol o Gymru. Cynrychiolodd dîm genedlaethol Cymru 27 gwaith a thîm y Llewod ar deithiau i Seland Newydd a De Affrica."Telegraph Obituaries 10 Awst 2018 Haydn Morgan"; adalwyd 2 Ionawr 2019

 Cefndir 
Ganwyd Morgan yn Oakdale, Caerffili yn blentyn i Harold ac Eunice Morgan. Roedd ei dad yn löwr yng nglofa'r Oakdale. Cafodd ei addysgu yn ysgol ramadeg Pontnewydd ar Wysg. Bu'n chwarae fel canolwr i dîm yr ysgol.

 Gyrfa 
Cyflawnodd Morgan gyfnod o Wasanaeth Cenedlaethol (gwasanaeth milwrol gorfodol) gyda Chatrawd y Peirianwyr Trydanol a Mecanyddol Brenhinol. Bu'n chwarae rygbi i dîm y Byddin Prydeinig fel blaen asgellwr.

Gan ei fod yn chwarae yn ystod cyfnod pan oedd rygbi clwb a rhyngwladol i fod yn gamp cwbl amatur, ennillodd ei fywoliaeth fel gwerthwr ceir.

Wedi i'w yrfa rygbi ryngwladol ddod i ben, aeth Morgan i fyw yn Ne Affrica, lle bu'n chwarae dros clybiau'r Wanderers yn Johannesburg a Transvaal B. Yn Ne Affrica bu'n ennill ei damaid drwy werthu ceir dros gwmni Nissan cyn sefydlu ei fusnes ei hun a oedd yn cynhyrchu blociau concrit.

 Gyrfa rygbi 

 Clwb 
Bu Morgan yn chwarae, yn bennaf, i Glwb Rygbi Abertyleri. Mae rhai wedi awgrymu bod ei ffyddlondeb i Abertyleri wedi cael effaith ar ei yrfa ryngwladol, gan ei fod wedi aros yn driw i'r tîm yn hytrach na symud i dîm cryfach.Wales Online One of Wales' greatest flankers, who refused to leave his local team, has passed away adalwyd 2 Ionawr 2019

 Rhyngwladol 
Chwaraeodd 27 gêm ryngwladol dros Gymru:

  1958, 1960, 1961, 1962, 1965, 1966
  1958, 1959, 1961, 1962, 1963, 1965, 1966
  1958, 1959, 1961, 1962, 1963, 1965, 1966
  1958, 1961, 1962, 1963, 1965, 1966
  1959
  1966

 Teulu 
Cafodd Hayden a Betty, ei wraig ddau fab.

 Marwolaeth 
Bu farw yn Nhrefynwy ychydig cyn ei ben-blwydd yn 82 mlwydd oed.

LLyfryddiaeth



 Cyfeiriadau 

Categori:Chwaraewyr rygbi'r undeb o Gymru
Categori:Chwaraewyr undeb rygbi rhyngwladol Cymru
Categori:Genedigaethau 1936
Categori:Marwolaethau 2018